Diari Oficial de la Generalitat Valenciana


Sumari del DOGV 8484, del 12-02-2019 (2019/1234)

RESOLUCIÓ de 19 de desembre de 2018, de la Direcció General de Centres i Personal Docent, per la qual es confirma el silenci positiu en relació a la sol·licitud d'adscripció del centre docent privat d'Educació Infantil San Patricio al centre privat concertat d'Educació Primària i Secundària Fundació Sant Vicent Ferrer.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1234


Data del document
:   19-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de desembre de 2018, de la Direcció General de Centres i Personal Docent, per la qual es confirma el silenci positiu en relació a la sol·licitud d'adscripció del centre docent privat d'Educació Infantil San Patricio al centre privat concertat d'Educació Primària i Secundària Fundació Sant Vicent Ferrer.  
 [2019/1234]  
  
Vist l'expedient número 2018/412 que s'ha tramitat per aquesta direcció general en relació amb la sol·licitud d'adscripció del centre docent privat d'Educació Infantil San Patricio al centre privat concertat d'Educació Primària i Secundària Fundació Sant Vicent Ferrer, i de conformitat amb els següents  
  
Antecedents de fet  
Primer. Amb data 19 de gener de 2018, va tindre entrada en la Direcció Territorial de València d'aquesta Conselleria la sol·licitud d'adscripció del centre docent privat concertat d'Educació Infantil San Patricio, codi de centre 08427574, amb domicili al carrer de la Ribera Alta, s/n, de la localitat de Bétera, al centre privat concertat d'Educació Primària i Secundària Fundació Sant Vicent Ferrer, codi de centre 25612911, amb domicili al carrer de la Vereda, s/n, de San Antonio de Benagéber.  
Segon. El termini normativament establit per a resoldre el procediment d'adscripció ha de ser abans de la data d'inici del procés d'admissió del curs acadèmic, el qual va véncer el dia 17 de maig de 2018, sense que el procediment d'adscripció haguera sigut resolt expressament.  
  
Tercer. En data 14 de juny de 2018, la Direcció General de Centres i Personal Docent ha expedit un certificat d'acte presumpte, a sol·licitud de la representació del centre privat concertat San Patricio.  
  
Fonaments de dret  
Primer. L'òrgan competent per a adoptar la present resolució és el director general de Centres i Personal Docent, de conformitat amb l'article 4 de l'Ordre 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que impartisquen ensenyaments d'Educació Infantil, Educació Primària, Educació Secundària Obligatòria i Batxillerat, i l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
  
Segon. De conformitat amb l'article 9.2 de l'esmentada ordre, les sol·licituds efectuades a instàncies de la titularitat dels centres concertats s'entendran estimades si la resolució no es dicta en la data indicada. Per tant, la falta de resolució expressa per l'Administració en aquest procediment permet entendre estimada la sol·licitud presentada pel centre privat concertat San Patricio.  
Tercer. No obstant això, l'article 21 de la Llei 39/2015, d'1 d'octubre, del procediment administratiu comú de les administracions públiques, estableix l'obligació de l'administració de dictar resolució expressa i notificar-la en tots els procediments siga quina siga la seua forma d'iniciació.  
Quart. En virtut de l'apartat 3.a de l'esmentat article de la Llei 39/2015, la resolució expressa posterior a la producció de l'acte només podrà dictar-se en cas de ser confirmatòria d'aquest.  
Sobre la base dels antecedents de fet i fonaments de drets exposats, resolc  
  
Confirmar el silenci positiu en relació a la sol·licitud d'adscripció del centre docent privat concertat d'Educació Infantil San Patricio, codi de centre 00600564, amb domicili al carrer de la Ribera Alta, s/n, de la localitat de Bétera, al centre privat concertat d'Educació Primària i Secundària Fundació Sant Vicent Ferrer, codi de centre 20381917, amb domicili al carrer de la Vereda, s/n, de San Antonio de Benagéber.  
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Educació i Investigació, en el termini d'un mes, comptat des de l'endemà de la seua notificació, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de desembre de 2018.- El director general de Centres i Personal Docent: José Joaquín Carrión Candel.